b'\n_START_ARTICLE_\nAleksandr Burdonski\n_START_PARAGRAPH_\nAleksandr Vassiljevit\xc5\xa1 Burdonski (s\xc3\xbcnninimi Aleksandr Stalin; vene keeles \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80 \xd0\x92\xd0\xb0\xd1\x81\xd0\xb8\xd0\xbb\xd1\x8c\xd0\xb5\xd0\xb2\xd0\xb8\xd1\x87 \xd0\x91\xd1\x83\xd1\x80\xd0\xb4\xd0\xbe\xd0\xbd\xd1\x81\xd0\xba\xd0\xb8\xd0\xb9; 14. oktoober 1941 Kuib\xc3\xb5\xc5\xa1ev, Vene NFSV \xe2\x80\x93 24. mai 2017 Moskva, Venemaa) oli vene teatrilavastaja, Venemaa rahvakunstnik, Jossif Stalini lapselaps._NEWLINE_Ta oli kauaaegne Venemaa Armee Akadeemilise Keskteatri lavastaja._NEWLINE_Ta s\xc3\xbcndis Vassili Stalini perekonnas. Ta l\xc3\xb5petas Kalininis Suvorovi s\xc3\xb5jakooli (\xc3\xb5ppis seal isa tahtel 1951. aastast), seej\xc3\xa4rel teatrikooli ja 1971. aastal Moskvas GITIS-e. Hiljem t\xc3\xb6\xc3\xb6tas ta teatrit\xc3\xb6\xc3\xb6 k\xc3\xb5rval 10 aastat GITIS-es \xc3\xb5ppej\xc3\xb5una._NEWLINE_Ta oli esimene Jossif Stalini j\xc3\xa4rglastest, kes lasi avaldada enda DNA uuringute tulemused. Lapsi tal endal ei olnud.'